**Područje rada:** opća gimnazija

**Zanimanje:** /

**Godina trajanja:** 4 godine

Opća gimnazija je četverogodišnja škola koja nudi uravnotežen odnos nastavnih predmeta iz područja društvenih, humanističkih, prirodnih, tehničkih i umjetničkih znanosti.

**Koji je cilj gimnazijskog programa? Što sve obuhvaća?**

Kroz program opće gimnazije učeniku se omogućuje razvoj intelektualne širine, istraživačke radoznalosti, objektivnost, potreba za novim spoznajama i djelovanjima te ih osposobljava za logičko i stvaralačko mišljenje te samostalno učenje. Svim predmetnim programima cilj je stjecanje znanja, razvijanje kreativnosti i znanstvenog pristupa u rješavanju problema i sposobnosti jasnog i preciznog izražavanja. Znanje i vještine koje učenik stekne kroz gimnazijski program izvrsna su podloga za nastavak obrazovanja.

Uz navedeno, učeniku gimnazijskog programa stvaraju se uvjeti za prepoznavanje i njegovanje vlastitih interesa i preferencija čime se pomaže odabir i kretanje prema budućem akademskom usmjerenju.

Osim obveznih i izbornih nastavnih predmeta, u školi se nudi mnoštvo izvannastavnih i izvanškolskih aktivnosti, od odbojke i stolnog tenisa do obilježavanja blagdana i drugih znamenitih datuma, putovanja te mogućnost rada u različitim projektima u suradnji s nastavnicima i stručnim suradnicima. Srednja škola Pakrac informatički je opremljena i povezana LAN mrežom i lokalnim serverom, u nastavi se koriste LCD projektori, pametne ploče i druga pomagala, sadrži prostrane i prikladne prostorije za društveni život učenika te modernu i bogatu knjižnicu. Na ovaj način upotpunjujemo gimnazijski program kako bismo obuhvatili svačije interese i obogatili učenike znanjem i vještinama na nekonvencionalan način.

**Nastavni program**

U nastavku teksta slijedi popis nastavnih predmeta koje će učenik slušati i polagati kroz školovanje.

|  |  |  |  |  |  |
| --- | --- | --- | --- | --- | --- |
| R. br. | NASTAVNI PREDMET | RAZRED | | | |
| I | II | III | IV |
| SATI TJEDNO | | | |
| 1. | Hrvatski jezik | 4 | 4 | 4 | 4 |
| 2. | Prvi strani jezik | 3 | 3 | 3 | 3 |
| 3. | Drugi strani jezik | 2 | 2 | 2 | 2 |
| 4. | Latinski jezik | 2 | 2 | - | - |
| 5. | Glazbena umjetnost | 1 | 1 | 1 | 1 |
| 6. | Likovna umjetnost | 1 | 1 | 1 | 1 |
| 7. | Psihologija | - | 1 | 1 | - |
| 8. | Logika | - | - | 1 | - |
| 9. | Filozofija | - | - | - | 2 |
| 10. | Sociologija | - | - | 2 | - |
| 11. | Povijest | 2 | 2 | 2 | 3 |
| 12. | Geografija | 2 | 2 | 2 | 2 |
| 13. | Matematika | 4 | 4 | 3 | 3 |
| 14. | Fizika | 2 | 2 | 2 | 2 |
| 15. | Kemija | 2 | 2 | 2 | 2 |
| 16. | Biologija | 2 | 2 | 2 | 2 |
| 17. | Informatika | 2 | - | - | - |
| 18. | Politika i gospodarstvo | - | - | - | 1 |
| 19. | Tjelesna i zdrav. kultura | 2 | 2 | 2 | 2 |
| 20. | Etika / vjeronauk | 1 | 1 | 1 | 1 |
| IZBORNI PREDMET | | | | | |
| 21. | Informatika | - | 2 | 2 | 2 |
| 22. | Engleski jezik | - | 2 | 2 | 2 |
| 23. | Biologija | - | 2 | 2 | 2 |





Slika 2: Gimnazijalci u Zagrebu, obilježavanje Dana Europe 2019. godine.

Slika 1: Gimnazijalci na seminaru Udruge Impress na temu EU u prostoru školske knjižnice